Kommissionens forordning (EF) nr. 2118/2003

af 2. december 2003

om ændring af Rådets forordning (EF) nr. 1420/1999 og forordning (EF) nr. 1547/1999 for så vidt angår overførsel af visse typer affald til Tanzania og til Serbien og Montenegro

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab(1), senest ændret ved Kommissionens forordning (EF) nr. 2557/2001(2), særlig artikel 17, stk. 3,

under henvisning til Rådets forordning (EF) nr. 1420/1999 af 29. april 1999 om fælles regler og procedurer for forsendelser af visse typer affald til en række lande, der ikke er medlemmer af OECD(3), senest ændret ved Kommissionens forordning (EF) nr. 2243/2001(4), særlig artikel 3, stk. 5, og

ud fra følgende betragtninger:

(1) Den 21. oktober 2002 sendte Kommissionen en verbalnote til myndighederne i Forbundsrepublikken Jugoslavien med en forespørgsel om, hvorvidt landet ville acceptere eksport fra Fællesskabet af ufarligt affald til nyttiggørelse, og i bekræftende fald hvilken kontrolprocedure der så eventuelt ville blive anvendt.

(2) Serbien og Montenegro oplyste i sit svar af 30. januar 2003 Kommission om, at import fra Fællesskabet af alle de typer affald, der er opført i bilag II til forordning (EØF) nr. 259/93, ville blive accepteret, og at der ikke ville blive anvendt nogen kontrolprocedure. Eftersom den tidligere Forbundsrepublikken Jugoslavien for nyligt har ændret forfatning og navn og er blevet til "Serbien og Montenegro", bør anmodningen (om at alt affald skal være omfattet af bilag D til Kommissionens forordning (EF) nr. 1547/1999(5), senest ændret ved forordning (EF) nr. 2243/2001(6), afspejles i det nye afsnit, hvor landets nye navn angives.

(3) Den 27. februar 2003 underrettede Tanzania officielt Kommissionen om en ændring i proceduren for import fra Fællesskabet af affald til nyttiggørelse. Import af affald af typen GE 010 ex 7001 00 er ikke længere forbudt og vil kun være underlagt de procedurer, der anvendes for normale handelstransaktioner.

(4) I overensstemmelse med artikel 17, stk. 3, i forordning (EØF) nr. 259/93 blev det udvalg, der er nedsat ved artikel 18 i Rådets direktiv 75/442/EØF af 15. juni 1975 om affald(7), senest ændret ved Kommissionens beslutning 96/350/EF(8), den 30. april 2003 underrettet om Tanzanias officielle anmodning og Serbien og Montenegros officielle anmodning.

(5) For at tage hensyn til den nye situation i disse lande er det nødvendigt på samme tid at ændre forordning (EF) nr. 1420/1999 og forordning (EF) nr. 1547/1999.

(6) De i denne forordning fastsatte foranstaltninger er i overensstemmelse med udtalelse fra det udvalg, der er nedsat ved artikel 18 i direktiv 75/442/EØF -

UDSTEDT FØLGENDE FORORDNING:

Artikel 1

Bilag D til forordning (EF) nr. 1547/1999 ændres som fastsat i bilag I til denne forordning.

Artikel 2

Bilag A til forordning (EF) nr. 1420/1999 ændres som fastsat i bilag II til denne forordning.

Artikel 3

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. december 2003.

På Kommissionens vegne

Pascal Lamy

Medlem af Kommissionen

(1) EFT L 30 af 6.2.1993, s. 1.

(2) EFT L 349 af 31.12.2001, s. 1.

(3) EFT L 166 af 1.7.1999, s. 6.

(4) EFT L 303 af 20.11.2001, s. 11.

(5) EFT L 185 af 17.7.1999, s. 1.

(6) EFT L 303 af 20.11.2001, s. 11.

(7) EFT L 194 af 25.7.1975, s. 39.

(8) EFT L 135 af 6.6.1996, s. 32.

BILAG I

I bilag D til forordning (EF) nr. 1547/1999 foretages følgende ændringer:

1) I bilag D indsættes mellem afsnittet vedrørende São Tomé og Príncipe og afsnittet vedrørende Sierra Leone følgende afsnit:

"SERBIEN OG MONTENEGRO

Alle typer."

2) Afsnittet vedrørende Tanzania affattes således:

"TANZANIA

1. I afsnit GE ('Glasaffald i ikke-spredbar(1) form'):

>TABELPOSITION>

2. I afsnit GJ ('Tekstilaffald')

>TABELPOSITION>"

(1) 'Affald i ikke-spredbar form' omfatter ikke affald i form af pulver, slam, støv eller faste stoffer, der indeholder indkapslede farlige flydende stoffer.

BILAG II

I bilag A til forordning (EF) nr. 1420/1999 affattes afsnittet vedrørende Tanzania således:

"Alle typer undtagen:

1) I afsnit GE ('Glasaffald i ikke-spredbar(1) form').

>TABELPOSITION>

2) I afsnit GJ ('Tekstilaffald'):

>TABELPOSITION>"

(1) 'Affald i ikke-spredbar form' omfatter ikke affald i form af pulver, slam, støv eller faste stoffer, der indeholder indkapslede farlige flydende stoffer.